"طبیعی قرارلی لیک" عملیاتی چرچیوه‌سینده سوریه هاوا مکانیندا اوچوش حیاتا کئچیریلدی.
میللی مودافعه ناظیرلیگی‌نین آچیقلاماسیندا "طبیعی قرارلی لیک" عملیاتی چرچیوه‌سینده هاوا قوه‌لری قوموتانلیغینا مخصوص ایکی اف-16 ایله یئرلی واختلا ساعات 10.00-12.00 آراسیندا سوریه-نین هاوا مکانیندا اوچوش حیاتا کئچیریلدی" ایفاده‌سی یئر آلدی.
دیگر طرفدن تورکیه ایله امریکانین سوریه سرحدینده قورودا کئچیریله‌جک ایکینجی بیرگه گشت خیدمتی اوچون حاضرلیق‌لار داوام ائدیر.
شانلی اورفا ویلایتی‌نین آکچاکاله قصبه‌سینده کماندولاری داشییان 10 زیره‌لی ماشین، اوزی لریندکی تورکیه بایراق‌لاری ایله قورودا احتیمال اولونان گشت خیدمتی اوچون حاضر حالا گتیریلدی.
قئید ائدک کی، ایکی اؤلکه آراسیندا قورودا ایلک گشت وظیفه‌سی سپتامبرین 8-ده حیاتا کئچیریلدی.
تورکیه سلاح‌لی قوه‌لری سرحد دسته‌لرینه علاوه حربی سلاح- مهمات گؤندریلمکده داوام ائدیر.
حاتای شهرینه گؤندریلن 20 زیره‌لی ماشین پرسنل داشییان ماشین تهلوکه‌سیزلیک تدبیرلری آلتیندا سرحد خطینه گؤندریلدی.
زیره‌لی‌لرله یاناشی کوماندولار دا بؤلگه‌یه گؤندریلدی.
